
                 __.__.2013.a nr ____- k
Riigihanke „Narva Laste Loomemaja territooriumi heakorra projekteerimine ja
osaline teostamine” (viitenumber 142966) avatud hankemenetluse lõpetamine. 
1.   ASJAOLUD JA MENETLUSE KÄIK
06.03.2013 algatas Narva Linnavalitsus oma korraldusega  projekteerimis-ehitustööde riigihanke "Narva Laste Loomemaja rekonstrueerimistööde II etapp“ (osa 1 ja 2) avatud hankemenetluse, vastavalt juurdelisatud riigihanke hankedokumentidele.
Riigihangete registris avaldati hanketeade viitenumbriga 141412.

Pakkumuste esitamise tähtpäevaks oli 02.04.2013.a. Pakkujate kvalifitseerimine, pakkumuste vastavaks tunnistamine ning eduka pakkumuse väljaselgitamine toimus Narva Linnavalitsuse riigihankekomisjoni 24.04.2013.a. koosolekul.
Narva Linnavalitsus oma korraldusega  29.04.2013 nr 366-k kinnitas Osas nr 1(Narva Laste Loomemaja rekonstrueerimise ehitustööd) võitjaks AS Vant. Osas nr 2 (Narva Laste Loomemaja territooriumi heakorra projekteerimine ja osaline teostamine) tunnistati riigihanke nurjunuks.
Narva Linnavalitsuse 15.05.2013. a korraldusega nr 442-k kinnitati riigihanke „Narva Laste Loomemaja territooriumi heakorra projekteerimine ja osaline teostamine“(osa 2) hankedokumendid ning tehti Narva Linnavalitsuse Arhitektuuri- ja Linnaplaneerimise Ametile ülesandeks viia läbi avatud hankemenetlus. 
Riigihangete registris avaldati hanketeade viitenumbriga 142966. 

Pakkumuste esitamise tähtpäevaks oli määratud 04.06.2013.a. kell 12.00.
Määratud pakkumuste esitamise tähtpäevaks ei laekunud ühtegi pakkumust.
Lähtudes eeltoodust ning juhindudes Narva Linnavalitsuse 08.03.2006. a määruse nr 298 „Riigi-hangete läbiviimise reglement” § 16 p-st 1 esitab riigihanke eest vastutav isik hankemenetluse tulemused Narva Linnavalitsusele kinnitamiseks.

2.     ÕIGUSLIKUD ALUSED

         Riigihangete seaduse § 29 lõike 3 punkti 5 kohaselt hankemenetlus lõpeb pakkumuste või hankemenetluses osalemise taotluste esitamata jätmisega selleks käesolevas seaduses sätestatud korras ettenähtud tähtaja jooksul.
3.     OTSUS

        Lugeda avatud hankemenetlusega riigihange „Narva Laste Loomemaja territooriumi    
        heakorra projekteerimine ja osaline teostamine“ (viitenumber 142966) lõppenuks seoses 
        pakkumuste esitamata jätmisega hanketeates ettenähtud tähtaja jooksul.
4.     RAKENDUSSÄTTED

4.1.  Korraldus jõustub teatavakstegemisest.
4.2  Käesoleva korralduse peale võib esitada vaide Narva Linnavalitsusele  30 päeva jooksul   
       arvates korralduse teatavaks tegemisest või pöörduda kaebusega Tartu Halduskohtu poole.

